Document ID: 32013R1320

KOMISIJAS ĪSTENOŠANAS REGULA (ES) Nr. 1320/2013
(2013. gada 3. decembris),
ar ko groza Komisijas Īstenošanas regulu (ES) Nr. 385/2012 par lauku saimniecības apgrozījuma pārskatu, kas izmantojams, lai noteiktu lauku saimniecību ieņēmumus un analizētu šo saimniecību saimniecisko darbību
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 30. novembra Regulu (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Kopienā (1), un jo īpaši tās 7. panta 2. punktu, 8. panta 3. punktu, 12. pantu un 13. panta 2. punktu,
tā kā:
(1)
Komisijas Īstenošanas regulas (ES) Nr. 385/2012 (2) pielikumā ir vairākas kļūdas.
(2)
Tāpēc Īstenošanas regula (ES) Nr. 385/2012 būtu attiecīgi jālabo.
(3)
Īstenošanas regula (ES) Nr. 385/2012 ir jāpiemēro no 2014. gada 1. janvāra. Lai nodrošinātu minētās regulas pienācīgu īstenošanu, šai regulai būtu jāstājas spēkā tās publicēšanas dienā.
(4)
Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Īstenošanas regulas (ES) Nr. 385/2012 pielikumu aizstāj ar tekstu šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 3. decembrī

Labels: 12
19
6